Verskeie Bernhard(t) of Barnard immigrante het sedert van Riebeeck voet aan wal gesit het, hul heil in Suid-Afrika kom soek. Daar was â€˜n Carl Phillip uit Dresden, Carl Wilhelm wat in die Knysna omgewing woonagtig was, Christiaan Johannes van die Jansenville, Herman in die Aberdeendistrik, uit Westerburg-Duitsland â€˜n George geb.1728, en ook Johann Christian geb.1811wat in 1848 in die Kaap arriveer. Dan ook Johann Christoffel uit Wollenberg in die Palatinate, en â€˜n Johan Bernard vanuit Helmstedt (1761)
Moet nie vergeet van Lady Anne en haar eggenoot Andrew, een van die eerste Britse goewerneurs aan die Kaap. Dan nog DaniÃ«l Francois geb. te Brabant 1780 asook ene David Barnard - â€˜n Britse Setlaar wat slegs 20 jr oud was met sy aankoms.
Die artikel fokus egter op die herkoms en verspreiding van die getalrykste Barnard familie â€“ die nageslag van ene Johannes Bernardt wat later Barnard geword het en wie se familie-inligting in vroeÃ« geslagsregisters as volg aangeteken is:â€œBarnard/Bernardt, Johannes * KÃ¶ln /Deutchland, Ausreise mit Schiff â€œDe Overwinnaarâ€, in England desertiert und spÃ¤tter aufgegriffen, von dort mit Schiff â€œVryburghâ€ zum kap. Ankunft 1708, Soldat bei der HOIK., Burger 5-8-1710 + Kapstadt 27 â€“12-1727 x Kapstadt 2-3-1710 Sarah Strand/Heyn, aus Amsterdam/ Niederlande. Ankunft vor 1710 + ? XX Stellenbosch 15-7-1753 Johann George Hansen aus Berlin.â€
Volgens bostaande is Johannes Bernardt gebore te Keulen in Duitsland, op die skip Overwinnaar vertrek maar in Engeland het hy die skip verlaat (gedros) om later met die â€œVryburgâ€ na die Kaap te reis waar hy volgens alle aanduidings op 24.7.1708 aangekom het.(Volgens die VOC se skeepsgegewens is die Overwinnaar â€œop 3â€“6-1708 door de Franse veroverd tussen de evenaar en de Kaap de Goede Hoopâ€)
In die Kaap het hy as soldaat gedien tot 05.08.1710 toe hy burgerskap verkry en dus vryburger geword en toe in die omgewing van Stellenbosch gaan boer het. Op â€™n stadium het hy 4 000 wingerdstokke as bate opgegee.
Vir meer as 100 jaar was die meerderheid van sy nageslag in die George-Mosselbaai, Knysna omgewing woonagtig alvorens verder getrek is â€“ dit moontlik weens die topografie van die omgewing wat verdere beweging bemoeilik het.
Behalwe die bekende Dr. Chris Barnard wat stam uit Adam se vierde kind, Hendrik, is enkele ander bekendes die skrywer Chris Barnard, skrywer; Dr Neil Barnard, voormalige D.G. van die Dept van inligting; Prof A.C. Barnard - betrokke by nuwe liedboek van die Afrikaanse kerke; Mnr. S.P. Barnard - Administrateur van die Vrystaat; die rugbyspringbokke Willem (1949-1951) en Jannie Barnard; (1960/70â€™s); die atletiekspringbokke Jan (eerste atleet met Springbokkleure vir baan, pad en veldloopnommers), Adam (hamergooi), Sandra, ook die SA kampioen oor die 100m en 200m in die vroeÃ« 1980â€™s en les bes, in Dalene Mathee se boek â€œKringe in â€˜n bosâ€ is die hoofkarakter â€œSaul Barnardâ€.
Saturday, 25 January 2020 10:32